อวสาน หนังสือการ์ตูน
โคนัน ดราก้อนบอล วันพีซ น่าจะเป็นตัวอย่างการ์ตูนชื่อดังที่คนอายุ 20 - 45 ปี ได้อ่านกันตอนเด็กๆ วิบูลย์กิจ เป็นหนึ่งในสำนักพิมพ์ชื่อดัง ที่ตีพิมพ์หนังสือการ์ตูนแบบถูกลิขสิทธิ์เป็นเจ้าแรกๆของประเทศไทย นับตั้งแต่วันนั้นน่าจะมีการ์ตูนเป็นร้อยเรื่อง และ มีเด็กไทยเป็นล้านคนได้อ่านการ์ตูนของวิบูลย์กิจ
14 ก.ค. 2560

โคนัน ดราก้อนบอล วันพีซ น่าจะเป็นตัวอย่างการ์ตูนชื่อดังที่คนอายุ 20 - 45 ปี ได้อ่านกันตอนเด็กๆ
วิบูลย์กิจ เป็นหนึ่งในสำนักพิมพ์ชื่อดัง ที่ตีพิมพ์หนังสือการ์ตูนแบบถูกลิขสิทธิ์เป็นเจ้าแรกๆของประเทศไทย
นับตั้งแต่วันนั้นน่าจะมีการ์ตูนเป็นร้อยเรื่อง และ มีเด็กไทยเป็นล้านคนได้อ่านการ์ตูนของวิบูลย์กิจ
แล้วตอนนี้วิบูลย์กิจเป็นอย่างไรบ้าง?
ปี 2558 วิบูลย์กิจการพิมพ์ มีรายได้ 46 ล้านบาท
ปี 2559 วิบูลย์กิจการพิมพ์ มีรายได้ 25 ล้านบาท รายได้ลดลง 54% จากปี 2558
หลายคนคงไม่แปลกใจตัวเลขนี้ เพราะ ทุกคนรู้ดีกันว่าธุรกิจ หนังสือพิมพ์ นิตยสาร กำลังค่อยๆเสื่อมลง และก็คงรวมถึงหนังสือการ์ตูนด้วย
เด็กไทยไม่อ่านการ์ตูนกันแล้ว?
ผมคิดว่าเด็กไทยก็ยังอ่านการ์ตูนกันอยู่ แต่ที่น่าสนใจคือ เด็กไทยไม่ได้อ่านการ์ตูนในกระดาษแล้ว..
ถึงแม้ว่าจะมีคนบางกลุ่มที่ยังอ่านการ์ตูนในกระดาษกันอยู่ แต่ปัญหาอีกเรื่องที่สำคัญก็คือ "ไม่มีร้านหนังสือ" ให้หนังสือการ์ตูนวางจำหน่าย
จำนวนแผงขายหนังสือในประเทศไทย ในช่วงที่ผ่านมา น่าจะมีจำนวนลดลงอย่างรวดเร็ว พอๆกับ จำนวนแผงขายซีดีหนัง ซีดีเพลง
พอช่องทางขายน้อยลง การพิมพ์หนังสือการ์ตูนก็เริ่มที่จะไม่คุ้มสำหรับสำนักพิมพ์ เพราะมีทั้งต้นทุนกระดาษ ค่าหมึก ค่าจัดจำหน่าย
รู้หรือไม่ว่า ปัจจุบันหนังสือการ์ตูน ราคาเล่มละ 70-80 บาท ซึ่งน่าจะแพงเกินไปสำหรับเด็ก
ในขณะเดียวกันก็มีการ์ตูนให้อ่านฟรี ในอินเตอร์เน็ต (ถึงแม้ว่าจะผิดลิขสิทธิ์) เกิดขึ้นมากมาย ซึ่งไม่ต้องมีต้นทุนเหมือนการพิมพ์หนังสือ
สุดท้ายหนังสือการ์ตูนก็คงจะเหลือเป็นเพียงแค่ของสำหรับนักสะสม และ ผู้ซื้อไม่ใช่เด็ก แต่กลับเป็นผู้ใหญ่ที่ยังคุ้นเคยกับอ่านการ์ตูนในกระดาษอยู่
เรื่องนี้เป็นกรณีศึกษาที่ดีเวลาเราเลือกบริษัทที่จะลงทุน บางบริษัทอาจจะมีความเสี่ยงเรื่องความเสื่อมของสินค้าเมื่อเวลาผ่านไป
ต่อไปรุ่นลูกหลานเราอาจจะเข้ามาถามเราว่าสิ่งนี้เรียกว่าอะไร เหมือนกับที่เคยเกิดขึ้นกับ วิดีโอเทป และ ฟิล์มถ่ายรูปมาแล้ว..
ว่าแต่ใครทราบบ้างว่า โคนัน อวสานยังนะครับ จบยังไง ได้คืนร่างเดิมไหม ไม่ได้อ่านมานานแล้ว